Biden hysjet på kona etter forsnakkelse
ARTIKKELEN ER OVER TI ÅR GAMMEL Biden forsøkte å hysje på kona under TV-showet, men forsnakkelsen var allerede et faktum. Hun hadde fortalt amerikanske TV-seere at Barack Obama ga mannen hennes valget mellom å bli utenriksminister eller visepresident, men at han sa nei til ministerjobben fordi det ville innebære mye reising. Biden selv kommenterte ikke konas uttalelse, men sa at han måtte tenke seg om da han ble bedt om å bli visepresident, fordi han visste ikke om det var den beste jobben for ham. Han skal så ha forsikret seg om at Obama virkelig trengte ham som rådgiver og gjort det klart at han alltid ville være til stede når viktige avgjørelser ble tatt. Obama skal da ha understreket at han ikke ønsket noen som bare sa ja, hvorpå Biden bestemte seg for å ta jobben. Tirsdag innsettes Biden sammen med Obama som visepresident og president. Alt om denne seremonien får du her på VG Nett utover tirsdagen.
Påtroppende visepresident Joe Biden hadde valget mellom å bli utenriksminister eller visepresident. Det røpet kona hans i et Oprah Winfrey-show mandag.